Diit 44
Pal kɛ kui̱ ga̱ŋ
(Dit gan Kora)
1
Kä ɛ jɛn ci nɛy ɛ ku liŋ nikɛ
ji̱thkɔ lö Kuoth Nhial,
kä ci gua̱nikɔ kɛ la̱rkɔ,
kɛn lätku diaal tëë ci la̱t
rɛy ni̱nikiɛn,
kɛn ni̱n tëë wal.
2
Nikɛ tetdu curi döör diaal
tuɔ̱k raar,
kä curi gua̱ndɔɔŋnikɔ
la̱th muundiɛn,
curi döör tin kɔ̱ŋ moc rik,
kä päli gua̱ndɔɔŋnikɔ baaŋ.
3
Kä /ciɛ mutdiɛn ɛ nëë
kän kɛnɛ ni mun,
kä /ciɛ buɔ̱mdiɛn ɛn nëë
juɔckɛ naath.
Duundɛ ɣöö ɛ buɔ̱m tetädu
kɛnɛ ta̱a̱du kɛɛl kɛ kɛ
kɛ ɣöö nhɔki kɛ.
4
Ɛ ji̱n Kuäärä kä Kuothdä,
kä ci Je-kɔb ka̱m juc nath.
5
Kɛ buɔ̱mdu ca̱kɔ ji̱ tɛ̈ra joc,
kä kɛ ciötdu cakɔ
ji̱ kööra joc.
6
Kɛ kui̱ ɛmɔ /cä lɛ ŋäth
ni bäärä,
kä /ci mutdä ɣä dëë
nöŋ juc nath.
7
Kä ji̱n curi nɛy luäk
kä ji̱ tɛ̈ra,
kä curi ca̱r nɛɛni tin
lökɛ kɔ nyon.
8
Laak nɛy rɔ̱ rɛy Kuɔth
ni ciaŋ,
kä bakɔ ji̱ la̱r tɛ̈th lɔaac
amäni cäŋ kɛl.
9
Duundɛ ɣöö ji̱n täämɛ ci kɔ lo̱k
kä cikɔ pa̱l jɔ̱ɔ̱r.
Ci ja̱l kɛ̈ɛ̈l kɛ rɛmda päl.
10
Kä ci nɛy jakä
ɛ ji̱ tɛ̈ra juɔckɛ
ci ji̱ tɛ̈ra kuakɔ pɛc.
11
Ci nɛy jakä ce̱tnikɛ det
ti waa ŋuɔ̱t,
ci nɛy riaw kä rɛy
dööri diaal.
12
Ci nɛɛku kɔak kɛ pek mi tɔt,
thilɛ mi di̱i̱t mi
go̱o̱ri kɛ kui̱diɛn.
13
Täämɛ cikɔ jak
kä dɔalkɛ ɛ döör,
dɔalkɛ kɔ kä lɛ̈ŋkɛ kɔ ɛ nɛy
tin thia̱k kɛ kɔ.
14
Cikɔ cu jakä buɔykɛ ɛ döör,
ɛ tiŋkɛ ni kɔ wuɔ̱th ɛ naath.
15
Ɣän la te ni pöc nhiamdä
ni ciaŋ,
ɛ kä ci buar ɣä cu kum,
16
kɛ rieet nɛɛni tin dɔalkɛ ɣä
ni nhiam ji̱ tɛ̈rä kɛnɛ
nɛy tin görkɛ cut.
17
Cu ti diaal ti̱ti̱ pɛn wi̱i̱da,
ɛ cäŋ min /ka̱nkɔ
ji̱ pa̱l ruëëc,
kä /ka̱nkɔ mat ruac däk.
18
/Ken lo̱ckɔ rɔ̱ ri̱et jɔk,
kä /ka̱nkɔ ciɛc dupdu.
19
Kä curi däk ni kɔ
curikɔ jak kä gua̱a̱th
cieŋä guɔɔri,
curi cu kum ni kɔ kɛ muth.
20
Mi cakɔ ciöt Kuɔthda
pa̱l ruëëc,
kiɛ cakɔ pal ni Kuoth
mi dɔ̱ŋ,
21
ɛ puc, ji̱n deri nɔmɔ dhil ŋa̱c,
kɛ ɣöö ji̱n ŋäc cär
lo̱cni nath.
22
Kä kɛ kui̱du la na̱kɛ kɔ
ni ciaŋ,
ce̱t nɛy kɛ det ti waa ŋuɔ̱t.
23
Ku rɔ jiɛc, ɛŋu lö Kuäär?
Jiɛc rɔ, cu nɛy lɛ päl
amäni cäŋ kɛl!
24
Ɛŋu mɔ teeyi rɔ mɔ?
Ɛ ci rikɔ kɛnɛ ciaaŋ
jiääkda ku pa̱l ruëëc?
25
Ca kɔ kuɛr ni piny,
ci pua̱nykɔ dɔp ni piny.
26
Jiɛc rɔɔdu bër luäkɔ
ku kɔ kän kɛ kui̱ nho̱kädu.
